
Creşștinul 
si statul 


Creştinul care hotărăşte să se supună Noului Testament are de 
răspuns la diverse întrebări legate de relaţia lui cu societatea şi cu 
statul. Care este natura şi rolul statului? Ar trebui sau ar putea 
statul să funcţioneze pe principiile eticii nou-testamentale? Dacă nu 
poate, atunci ce rol poate avea creştinul în politică şi în guvern? 
Creştini fiind, ar trebui să votăm pentru a ajuta la instalarea în 
funcţiile publice a unor oameni „buni"? Aceste întrebări şi altele 
asemenea cer răspunsuri valide, bazate pe Noul Testament. 


Creştinul 

Isus „S-a dat pe Sine însuşi pentru păcatele noastre, ca să ne 
smulgă din acest veac rău..." (Galateni 1:4), dar noi încă trăim în 
mijlocul unei societăţi pline de păcat. Cu toate că suntem supuşi 
puterilor civice, am fost izbăviţi „de sub puterea întunericului" şi 
strămutați „în împărăţia Fiului dragostei Lui" (Coloseni 1:13). 
Astfel că supunerea noastră se datorează mai întâi unei autorităţi şi 
puteri mai mari decât cea a oricărui guvern pământesc. Suntem 
separați de „aceast veac rău", deoarece „Ştim că suntem din 
Dumnezeu şi că toată lumea zace în cel rău... şi suntem în Cel ce 
este adevărat, adică în Isus Hristos, Fiul Lui." (1 loan 5:19, 20) 
Isus, în rugăciunea Sa de mare preot, a privit la slava pe care o 
avea la Tatăl (loan 17:5). însă despre ucenicii Săi, Isus a spus: „Eu 
nu mai sunt în lume, dar ei sunt în lume..." (versetul 11). Ela 
clarificat relaţia lor faţă de lume şi faţă de Tatăl spunând: „ şi 
lumea i-a urât, pentru că ei nu sunt din lume, după cum Eu nu sunt 


din lume. ...Sfinte Tată, păzeşte, în 

Numele Tău, pe aceia pe care Mi i-ai dat, pentru ca ei să fie una, 
cum suntem şi Noi" (versetele 14,11). Creştinii sunt oameni născuţi 
de două ori, a căror supunere este faţă de Dumnezeu, dar care 
totuşi trăiesc în mijlocul „răzvrătiţilor" (1 Petru 1:23, 2:8). Prin 
urmare, noi suntem o „seminţie aleasă... poporul lui Dumnezeu... 
străini şi călători" (1 Petru 2:9-11). 

Naţiunile 

Deşi toate stăpânirile sunt rânduite de Dumnezeu (Romani 13:1), 
naţiunile şi guvernele lor nu funcţionează după principii creştine. 
Nici nu au făcut-o vreodată. Autorul capitoului 7 al cărţii Daniel 
portretizează naţiunile ca fiare sălbatice - leu, leopard, urs şi una 
descrisă ca fiind „înspăimântătoare şi teribilă". De-a lungul istoriei, 
s-au format popoare, au luptat unul împotriva altuia şi şi-au tratat 
duşmanii fără milă. Este posibil ca urmaşii Prințului Păcii să devină 
parte a unei astfel de activităţi? 

Dincolo de aceasta, popoarele lumii s-au opus adevărului lui 
Dumnezeu de cele mai multe ori. Acest fapt se poate vedea la 
popoarele vecine cu Israelul, în vremea Vechiului Testament. 
Adevărul este acelaşi şi cu naţiunile care s-au format de atunci 

şi până în prezent. Isus a spus: .....veţi fi urâţi de 

toate neamurile pentru Numele Meu" (Matei 24:9). 

Prin urmare, popoarele lumii vor cădea sub judecata lui Dumnezeu. 
Proorocul Isaia a scris: „Apropiaţi-vă, neamuri, să auziţi! Popoare, 
luaţi 

aminte! S-asculte pământul, el şi ce-l umple, lumea cu toate 
făpturile ei! Căci Domnul este mâniat pe toate neamurile şi plin de 
urgie pe toată oştirea lor: El le nimiceşte cu desăvârşire, le 
măcelăreşte de tot" (Isaia 34:1, 2). lar Apocalipsa 19:11-21 descrie 
înfrângerea finală a popoarelor. Regele regilor va „lovi popoarele" 
şi îi va arunca pe conducători „în iazul de foc care arde cu 
pucioasă" (versetele 15 şi 20). Satan este cel care înşeală naţiunile 
(Apocalipsa 20:3). Să nu alegem mai degrabă să fim parte din 
mireasă, soţia Mielului (Apocalipsa 19:7)? 


Israelul vechi testamental văzut ca 
națiune 


Poporul Israel avea o formă de guvernare pe care noi o numim 
teocraţie - „guvernarea oamenilor de către Dumnezeu". Dumnezeu 
a dat liderilor Israelului atât responsabilităţi religioase, cât şi civile. 
Responsabilitatea lor nu era doar să îndrume oamenii în închinare 
înaintea lui Dumnezeu, ci să îndeplinească şi obligaţii cetăţeneşti 
cum ar fi: judecata, pedepsirea şi chiar uciderea celor care n-au 
ascultat de poruncile lui Dumnezeu. Câteva exemple sunt uciderea 
cu pietre a omului care strânge lemne în ziua de Sabat (Numeri 
15:32-36) şi pedepsirea cu moartea a celui ce huleşte (Levetic 
24:11-14, 23). împăratul Saul a păcătuit şi a pierdut tronul pentru 
că n-a îndeplinit porunca lui Dumnezeu de a distruge şi de a omori. 


(1 Samuel 15). 

Una din căile prin care Dumnezeu aduce judecata asupra 
popoarelor este războiul („sabia" - Ezechiel 14:21). Dumnezeul 
nostru suveran ştie când popoarele sunt gata pentru judecată 
(Geneza 15:14, 16). El foloseşte popoare pentru a pedepsi popoare. 
Uneori a însărcinat şi a poruncit ca Israelul să aducă judecata 
asupra altor popoare (Deuteronom 7:1, 2; 20:10-13, 16; Numeri 
31:1-17). Dar Dumnezeu foloseşte şi popoare păgâne pentru a-Şi 
pedepsi propriul popor care păcătuieşte (Isaia 10:5, 6; 2 împărați 
24:1, 2). 

Neascultarea faţă de lege cere pedeapsă şi El, care a dat legile, a 
stabilit pedepsele şi a desemnat oameni care să judece. Şi după 
cum am observat, Israel a mers la război la porunca lui Dumnezeu, 
fără să păcătuiască prin aceasta. Omul nu păcătuieşte niciodată 
dacă ascultă de Dumnezeu. Prin urmare, Israelul, sub vechiul 
legământ nu putea să fie paşnic. Acest aspect ne ajută să înţelegem 
de ce David, „un om după inima lui Dumnezeu", putea să strige şi 
să se bucure de răzbunarea şi judecarea duşmanilor săi (Psalmi 
35:1-10; 55:9,15). 


Biserica 


Când ne întoarcem la Noul Testament şi la instrucţiunile lui 
Dumnezeu pentru Biserică, descoperim că Domnul interzice 
urmaşilor săi să se răzbune sau să opună rezistenţă celor ce le fac 
rău. Nu există niciun loc în Noul Testament în care Domnul Isus să 
autorizeze creştinii să îndeplinească responsabilităţile puterii 
civile. 

Ne putem mira de ce Dumnezeu a poruncit un anume mod de viaţă 
pentru poporul Său, Israel, şi un alt standard pentru poporul Său, 
Biserica. Prin moartea şi învierea lui Isus, şi prin credinţa in El, 
creştinii au primit viaţă nouă şi au fost strămutați de sub „puterea 
întunericului" în „împărăţia Fiului dragostei Lui". Atunci când 
Dumnezeu ne-a născut din nou prin Duhul Sfânt, El a făcut posibil 
ca noi să trăim o viaţă paşnică, non-rezistentă. înainte de naşterea 
din nou, viaţa paşnică, non-rezistentă era imposibilă. Sfinţii 
Vechiului Testament pur şi simplu nu au putut să trăiască la 
standardele Noului Testament fără prevederile şi instrucţiunile 
Noului Testament. Luaţi în considerare comportamentul 

violent al lui Pavel pe când era sub Lege, înainte de convertirea sa 
(Faptele Apostolilor 8:1, 3; 9:1, 2) şi viaţa lui paşnică, non- 
rezistentă, după ce a experimentat naşterea din nou (1 Corinteni 
4:9-13). 

Sub noul legământ, Biserica şi statul nu mai sunt una şi aceeaşi 
entitate; sunt entităţi separate. Observaţi cum această segregare 
este indicată în mod clar, prin folosirea pronumelor la persoana a 
Ii-a (tu, voi) şi a Ill-a, pentru conducători (el, ei, ele) în textul din 
Romani 13:1-7. Acum Biserica este instrumentul dragostei lui 
Dumnezeu, iar statul continuă să fie instrumentul mâniei lui 
Dumnezeu şi al justiţiei parţiale. 

Dumnezeu nu s-a schimbat. Din moment ce ne-a turnat dragostea 


Sa în inimile noastre prin Duhul Sfânt, El ne-a chemat şi ne-a 
împuternicit, în calitate de creştini, să arătăm această dragoste în 
viaţa de zi cu zi şi să proclamăm Evanghelia mântuirii. Poruncile 
noastre sfinte sunt să salvăm, nu să distrugem. Totuşi, Dumnezeu 
urăşte păcatul. El continuă să pedepsească pe cel nelegiuit, însă 
Biserica nu are această autoritate. Această responsabilitate este în 
continuare delegată statului. 

„Dregătorii... sunt de temut... pentru o faptă rea... El este în slujba 
lui Dumnezeu, ca să-L. răzbune şi să pedepsească pe cel ce face 
rău" (Romani 13:3, 4). Iar Petru ne spune că dregătorii statului 
„sunt trimişi de El să pedepsească pe făcătorii de rele..." (1 Petru 
2:14). 

Responsabilităţile creştinului 


Primele trei responsabilităţi sunt exprimate ca negaţii. Acestea 
sunt lucruri pe care creştinii nu trebuie să le facă în relaţia lor cu 
guvernarea statului, pentru că supunerea lor este faţă de împărăţia 
lui Hristos. 
A. NEPARTICIPAREA 
Isus i-a spus lui Pilat: „«împărăţia Mea nu este din lumea aceasta», 
«...dar acum, împărăţia Mea nu este de aici.»" Dacă împărăţia lui 
Isus ar fi din această lume, copiii Săi ar participa în mod activ - 
„Slujitorii Mei s-ar fi luptat" (loan 18:36). Isus a spus: 
„...Sstăpânitorul lumii acesteia [Satan]... El n-are nimic în Mine" 
(loan 14:30). Niciun verset din Noul Testament nu învaţă pe 
creştini să participe sau să facă parte din puterile civile. Deşi 
creştinul este cetăţean prin naştere al unei ţări pământeşti, prin 
naşterea din nou el este cetăţean al Cerului (Filipeni 3:20) şi acest 
fapt este prioritar. Aceasta îl 
12 
face străin şi călător prin lume. 
Capitolele 12 şi 13 din Romani vorbesc clar despre relaţia 
creştinului cu Biserica (12:1-8), cu diferite persoane (12:9-21), şi cu 
puterile statului (13:1-7). Haideţi să observăm câteva contraste 
dintre responsabilităţile creştinului şi responsabilităţile statului: 
CREŞTINUL STATUL 
Iubeşte (Romani Luptă împotriva 
12:9,10) răului 

(13:3) 
Nu se răzbună (12:19) Este răzbunător 

(13:4) 
Biruieşte răul prin Se înfurie pe cei 
bine răi 
(12:21) (13:4) 
Foloseşte sabia Foloseşte sabia de 
Duhului oţel 
(Efeseni 6:17) (13:4) 
Dă întâietate altuia 
(12:10) 


Vă puteţi imagina un politician făcând campanie electorală dând 
întâietate oponentului său, vorbind bine despre el, şi încurajând 
oamenii ca să-l voteze? 

Puterea statului nu poate funcţiona eficient pe principiile eticii nou 
testamentale. Să presupunem 

că avocaţii ar încerca să folosească etica harului în tratarea hoţilor, 
ucigaşilor şi violatorilor. De exemplu, un ucigaş ar lua viaţa unei 
alte persoane, iar autorităţile în loc să ceară viaţă pentru viaţă, l-ar 
ierta, l-ar binecuvânta şi i-ar da drumul. Ar exista o nemaipomenită 
împărăție a terorii şi a haosului! Rolul statului este să aplaneze răul 
şi să menţină dreptatea. Prin urmare este în sfera atribuţiilor lui, 
când statul îi judecă pe cei care încalcă legea şi pedepseşte 
criminalii. Chemarea creştinului la răspândirea Evangheliei harului 
şi dragostei este incompatibilă cu munca pentru guvern, care 
impune folosirea forţei. Creştinul care încearcă să determine statul 
să funcţioneze pe etica harului iese în afara sferei sale de 
responsabilitate. 

Domnul nostru îşi îndeamnă urmaşii să iubească şi să ierte. A nu 
iubi şi a nu ierta este păcat. Dumnezeu a stabilit guvernele şi 
acestea folosesc retribuţia şi forţa pentru a-şi duce la îndeplinire 
responsabilităţile lor din afara perfecțiunii lui Hristos. Dar 
Dumnezeu a adresat creştinilor o altă chemare - aceea de a-L urma 
pe Prinţul păcii - şi astfel creştinii nu se pot implica în practicile în 
care statul trebuie să se implice. Creştinii nu pot participa la 
afacerile statului. Cu siguranţă că noi vrem să fim identificaţi cu 
poporul răscumpărat al lui Dumnezeu şi să nu avem vreo implicare 
în politicile acestei lumi! 

Creştinul recunoaşte prerogativa statului de a folosi metodele, care 
sunt necesare pentru a menţine ordinea. însă cu toate acestea, 
pentru că Dumnezeu 1-a chemat la un standard diferit, el stă la 
distanţă de activităţile statului. De exemplu, creştinul recunoaşte 
dreptul statului de a practica pedeapsa capitală, dar nu se bucură 
când statul face uz de acest drept. înţelege nevoia de a-i aduce în 
instanţă pe criminali, dar nu ia parte la procese. Vede valoarea 
oamenilor morali, care deţin funcţii publice, dar nu se străduieşte 
ca să-i aleagă. Mai degrabă, creştinul se roagă ca Dumnezeu să 
pună în funcţie pe cel care îl ştie El cel mai potrivit pentru slujba şi 
momentul respectiv. Pur şi simplu, creştinul are însuşit conceptul a 
două împărăţii, şi ştie că locul său nu este în această împărăție 
lumească, în care se manifestă statul. 

B. SA NU FACI REFORMA 

Unii oameni cred cu tărie că creştinii ar trebui 

să ajute la alegerea candidaţilor mai buni, să curețe politica şi să înlăture 
răul prin votul lor. Din punct de vedere moral aceste deziderate sună 
bine. Dar este aceasta ceea ce învaţă Noul Testament? 

Abordarea „reformei" nu ia în considerare gravitatea păcatului şi nici 
puterea şi efectul naşterii din nou. Păcatul este văzut mai degrabă ca o 
problemă socială, cu care legile şi un guvern bun vor avea de-a face, 


decât ca o bonlii spii itn.il.i, pe i .ne doar sângele lui Hrislos po.ite r..| «> 
vindec e legile 

bune şi oamenii din funcţiile publice, n-.].....i.ibili 

cu aplicarea acestor legi, vor ave* o Influenţi restricţionată 
asupr.i p.u.ilului. D.u Hisenct .ne ti chemare mult mai înaltă decât 
aceea de ,i < mic epe aceste condiţii sociale prin acţiune politică. 
Când o Biserică devine implicată în politică, pentru a face reforme 
în societate, aceasta doar încearcă să aplaneze natura păcătoasă, 
determinându-i pe oameni să fie slujitori mai respectuoşi ai răului. 
Votarea oamenilor „buni" în funcţii publice sau înlăturarea celor 
care nu ni se par buni, nu va îndepărta niciodată păcatul din inimile 
oamenilor. „El [Isus] S-a arătat o singură dată, ca să şteargă 
păcatul prin jertfa Sa" (Evrei Apostolii nu au făcut campanie 
electorală pentru a aboli sclavia. Nici nu au încercat să curețe 
politica romană sau să rectifice nedreptăţile civile. Creştinii nu au o 
astfel de abordare, pentru că nu va rezolva problemele. Doar 
puterea Evangheliei poate pătrunde la rădăcina nevoilor omului. 
Atunci când o biserică ajunge să se implice în cadrul comunităţii 
sau în încercările de a face reformă naţională, îşi pierde puterea de 
a înşfăca sufletele din ghearele păcatului. 

C. SA NU VOTEZI 

Dumnezeu îngăduie puterile statului; ele sunt „rânduite de 
Dumnezeu" (Romani 13:1). El ridică şi coboară pe conducători, 
după voinţa Lui suverană. „El răstoarnă şi pune pe împărați" 
(Daniel 2:21). „...Cel Preaînalt stăpâneşte peste împărăţia 
oamenilor şi o dă cui vrea" (Daniel 4:25, 32; 5:21). Poate nu vom 
înţelege tot timpul cum face Dumnezeu aceste schimbări, însă ştim 
că El nu a dat creştinilor directive pentru a-L ajuta să facă aceste 
schimbări prin campanii electorale şi exprimarea voturilor. 
Votarea în alegerile locale sau naţionale ne-ar 

identifica pe noi cu împărăţia acestei lumi. Ne-ar asocia cu puterile 
statului într-un program în care nu putem fi parte sau pe care nu îl 
putem duce la îndeplinire - cum ar fi: stagiul militar, forţele de 
poliţie, represalii şi răzbunare. După primul război mondial, unii 
conducători de guverne au afirmat în mod clar că aceia care 
votează ar trebui să ajute la apărarea guvernului pentru care au 
votat. Nu-i aşa că urmaşul lui Hristos, care votează, încearcă să 
slujească la doi stăpâni? 

Unii creştini au tendinţa să ajungă destul de interesaţi de alegeri şi 
de campanii electorale, mai ales dacă viaţa morală sau religia 
candidaţilor devine o problemă. Un exemplu de acest fel a fost 
campania prezidenţială din anul 1960, în care un candidat era 
catolic. Dar cum ne dăm seama că Dumnezeu vrea ca oamenii 
„buni" să fie aleşi? Uneori, după cum scrie în Daniel 4:17: „...Cel 
Preaiînalt... înalţă pe ea pe cel mai de jos dintre oameni". 

După cum străinul nu se califică pentru vot într-o ţară unde 
locuieşte temporar, tot aşa, cetăţenii împărăției nu se vor califica 
pentru vot în împărăţia lumească. 

D. SUPUNEREA 

Conducătorii civili sunt necesari, într-o lume păcătoasă, pentru a 
menţine legea şi ordinea şi pentru a proteja binele. Fără ei ar fi 
haos şi anarhie. 

Dumnezeu ne porunceşte să ascultăm de guvernele civile. El spune: 
„Oricine să fie supus stăpânirilor cele mai înalte..." (Romani 13:1). 
„Fiţi supuşi oricărei stăpâniri omeneşti, pentru Domnul..." (1 Petru 
2:13). Supunerea faţă de acestea, doar de dragul Domnului, este un 
mod prin care îl ascultăm pe Dumnezeu. Dacă autorităţile statului 
ne cer să facem ceva împotriva lui Dumnezeu, noi nu putem 
asculta, dar putem accepta consecinţele cu blândeţe, indiferent 
dacă ar fi o sentinţă penală, o amendă sau renunţarea la viaţă. Prin 
această acceptare nu suntem aroganti, ci menţinem o conduită şi o 
atitudine de supunere. Pentru creştin, supunerea faţă de 
autorităţile statului este totală, însă ascultarea este condiţionată. 
Supunerea include şi plătirea taxelor. Creştinii nu sunt paraziți, 
care se bucură de beneficii, cum ar fi şosele, şcoli şi alte servicii, 
fără să ajute la plata cheltuielilor acestora. Nici nu suntem 
responsabili pentru modul în care guvernul foloseşte taxele pe 


19 


care le plătim, cu atât mai mult cu cât nu suntem responsabili de 
modul în care serviciile aviatice sau băcanul îşi folosesc banii cu 
care îi plătim. Nu sunt condiţii ascunse ale poruncilor din Romani 
13:6, 7: „Tot pentru aceasta să plătiţi şi birurile... Daţi tuturor ce 
sunteţi datori să daţi: cui datoraţi birul, daţi-i birul; cui datoraţi 
vama, daţi-i vama; cui datoraţi frica, daţi-i frica; cui datoraţi 
cinstea, daţi-i cinstea." 

Din versetele de mai sus vedem că supunerea include de asemenea 
respectul şi onoarea. Niciodată nu trebuie să arătăm lipsă de 
respect sau să vorbim nerespectuos despre oricare autoritate, 
indiferent dacă este preşedintele ţării sau inspectorul local în 
construcţii. Pentru că Dumnezeu i-a aşezat în poziţii de autoritate, 
noi avem datoria de ai respecta. 


E. MIJLOCIREA 


Cu toate că responsabilitatea intervenţiei în rugăciune este 
menţionată la final, probabil este cea mai importantă. „Vă îndemn, 
dar, înainte de toate, să faceţi rugăciuni, cereri, mijlociri, mulţumiri 
pentru toţi oamenii, pentru împărați şi pentru toţi cei ce sunt 
înălţaţi în dregătorii..." (1 Timotei 2:1,2). 

Pe lângă mulţumiri, care ar trebui să fie cererile noastre specifice 
când ne rugăm pentru conducătorii statului? Ia în considerare 
următoarele: 

e Roagă-te ca ei să poată face posibil ca noi să „ducem o viaţă 


paşnică şi liniştită, cu toată evlavia şi cu toată cinstea" (versetul 2). 
Dumnezeu doreşte acest lucru pentru noi şi ne cere să ne rugăm 
pentru aceasta. Roagă-te pentru mântuirea personală a liderilor 
statului. Dumnezeu „voieşte ca toţi oamenii să fie mântuiţi şi să 
vină la cunoştinţa adevărului" (versetul 4). Deşi nu este treaba 
noastră ca să-i judecăm sau să spunem despre conducătorii statului 
că nu sunt creştini adevăraţi, responsabilităţile lor includ acţiuni de 
pedepsire, pe care Domnul le-a interzis urmaşilor Săi. Dumnezeu 
vrea ca toţi oamenii să fie mântuiţi şi să trăiască în ascultare de 
Hristos şi de aceea, El ne-a spus să ne rugăm pentru mântuirea lor. 
Roagă-te ca Dumnezeu să dea conducătorilor statului înţelepciune 
şi direcţie. Ei au de luat multe decizii grele. Roagă-te pentru cei 
care votează, ca voia 

lui Dumnezeu să se împlinească în ceea ce priveşte alegerea 
conducătorilor. Dumnezeu va stăpâni peste inimile şi minţile 
oamenilor şi astfel peste treburile naţiunii, după cum ne rugăm noi. 
Putem afirma că noi credem în rugăciune în loc să credem în 
voturi, dar cât de bine ne-am pus credinţa noastră în practică? 
Gândeşte-te la timpul, energia şi banii cheltuiţi în campanii 
electorale. Cum am compara cu acestea timpul şi energia pentru 
rugăciune? 

în zilele Sodomei, cine a avut mai multă influenţă - Lot, care era la 
poarta oraşului, sau Avraam, care stătea în rugăciune de mijlocire 
înaintea lui Dumnezeu? Chiar şi îngerii, care au venit în Sodoma cu 
puţin timp înainte de distrugerea acesteia, nu au încercat să 
reformeze cetatea; ci au încercat să îl scoată afară pe Lot şi familia 
lui. Haideţi să fim mijlocitori, aşa cum a fost şi Avraam. Şi haideţi 
să smulgem suflete pentru Domnul în loc să încercăm să votăm 
oameni buni şi legi. 

Privilegiile creştinului 

Cu toate că în calitate de creştini „nu suntem din această lume", ne 
bucurăm de multe privilegii, pe care guvernele le oferă cetăţenilor. 
Trăind „în mijlocul unui neam ticălos şi stricat" (Filipeni 2:15), 
uneori avem de răspuns la întrebări referitoare la folosirea 
adecvată a privilegiilor noastre. 

1. Artrebui creştinii să facă cereri către guvern ? 

Exemplul Apostolului Pavel ne dă câteva îndrumări. Când soldaţii 
romani erau aproape să-l bată pe Pavel, el a pus sub semnul 
întrebării temeiul legal al acţiunii lor întrebându-i: „Vă este 
îngăduit să bateţi un roman care nu este osândit?" (Faptele 
Apostolilor 22:25) 

în această relatare observăm câteva sfaturi pentru noi. Pavel a 
arătat respect. Sub nicio formă n-a condamnat şi n-a vorbit fără 
respect despre autorităţile civile. Nu a pledat pentru dreptate. 
Motivația sa pentru apărare nu a fost din raţiuni monetare sau 
scopuri egoiste, ci mai degrabă ca să poată continua cu 
mărturisirea Evangheliei. 

Aceeaşi mărturie creştină este evidentă atunci când Pavel „a cerut 
ca pricina lui să fie ţinută ca să fie supusă hotărârii împăratului" 
(Faptele Apostolilor 25:21). Cererea lui Pavel a fost făcută de 
dragul Evangheliei. El dorea să fie cruțat pentru a putea duce 
Evanghelia în Roma. 

în zilele celui de-al II-lea război mondial, unii fraţi anabaptişti au 
cerut guvernului privilegiul de a oferi tinerilor lor un alt fel de 
serviciu, în locul stagiului militar. în mod similar, recent, în zilele 
noastre, fraţi din câteva state [americane] au cerut autorităţilor 
civile dreptul ca biserica să aibă un plan care va îndeplini toate 
cerinţele legale privitoare la obligativitatea asigurării auto. Aceste 
cereri au fost făcute pe baza convingerilor biblice. 

Atunci când adresăm cereri statului, trebuie să menţinem un înalt 
nivel de respect pentru autorităţi. N-ar trebui niciodată să folosim 
vreo formă de coerciţie sau forţă în cererile noastre. 

2. Artrebui creştinii să raporteze spargerile, crimele, violurile sau alte 
infracţiuni către ofițerii de poliție? 

Din nou observăm un exemplu de-al apostolului Pavel, când a cerut 
ca nepotul său să fie dus în faţa 

căpitanului pentru a-i raporta planul uciderii sale complotat în 
secret de iudei (Faptele Apostolilor 23:16-22). 

în conformitate cu Romani 13, Dumnezeu a rânduit puterile statului 
pentru binele şi protecţia noastră (versetul 4). Ce am realiza dacă 
nu raportăm infracţiunea? N-am ajuta astfel sistemul răului şi ara 
împiedica puterile statale în responsabilitatea lor de a oferi 
protecţie şi de a pedepsi pe cei ce fac răul? (IPetru 2:14) 

Oricum, creştinii nu acuză şi nici nu iau parte la procesele de 
judecată ale infractorilor. Ci mai degrabă, dacă infractorul este 
arestat şi întemnițat, putem avea oportunitatea de a arăta 
dragostea lui Hristos lui sau familiei sale. 

Atunci când raportăm către poliţie pe cei care încalcă legea trebuie 
să fim prudenti cu motivele noastre. Niciodată nu ar trebui să 
facem aceasta din motive de răzbunare, mânie, revanşă sau câştig 
personal. Creştinii îşi iubesc duşmanii, de aceea trebuie să ne 
rugăm pentru mântuirea infractorilor. 


Pentru a comanda alte broşuri din seria 

„LUMINA DIN CUVANT" contactaţi: 

Asociaţia International Christian Aid Ministries 

O.P.1, Gh.P.], CRI 

Suceava 720300 România 

Tel: 0230/533032 Email: info@icamro.org 

Creştinul, care hotărăşte să se supună Noului Testament, are de răspuns 
la diverse întrebări legate de relaţia lui cu societatea şi cu statul. Care 
este natura şi rolul statului? Ar trebui, sau ar putea statul să funcționeze 
după principiile eticii nou-testamentale? Dacă nu poate, atunci ce rol 
poate avea creştinul în politică şi în guvern? Creștini fiind, ar trebui să 
votăm pentru a ajuta la instalarea în funcțiile publice a unor oameni 
„buni"? Aceste întrebări şi altele asemenea cer răspunsuri valide, bazate 
pe Noul Testament. 


